ಟಿ20 ವಿಶ್ವಕಪ್ನಲ್ಲಿ ಡಿಕೆಗೆ ಅವಕಾಶ ಸಿಗುವುದು ಡೌಟ್: ಅವಕಾಶಕ್ಕಾಗಿ ಕಾರ್ತಿಕ್ ಎಚ್ಚರಿಕೆ ಪ್ರದರ್ಶನ ನೀಡಬೇಕು ದಿನೇಶ್ ಕಾರ್ತಿಕ್ ಟೀಂ ಇಂಡಿಯಾದಲ್ಲಿ ಹೊಸ ಫಿನಿಷರ್ ಆಗಿ ಗುರುತಿಸಿಕೊಳ್ಳುತ್ತಿದ್ದಾರೆ. ಇದರ ಜೊತೆಗೆ ಸ್ಥಿರ ಪ್ರದರ್ಶನ ಅನಿವಾರ್ಯವಾಗಿದೆ. ಹೀಗಿರುವಾಗಿ ಇಂಗ್ಲೆಂಡ್ ವಿರುದ್ಧ ಎರಡು ಪಂದ್ಯಗಳಲ್ಲಿ ಕಾರ್ತಿಕ್ ರನ್ ಕಲೆಹಾಕುವಲ್ಲಿ ವಿಫಲರಾಗಿದ್ದಾರೆ. ದಿನೇಶ್ ಕಾರ್ತಿಕ್ ಟಿ 20 ವಿಶ್ವಕಪ್ ಗಾಗಿ ರಚಿಸಲಾಗುತ್ತಿರುವ ಭಾರತ ತಂಡದಲ್ಲಿ ಪ್ರಮುಖ ವ್ಯಕ್ತಿಯಾಗಿದ್ದಾರೆ . ಅವರು ಐರ್ಲೆಂಡ್ ಮತ್ತು ದಕ್ಷಿಣ ಆಫ್ರಿಕಾ ಸರಣಿಗಳಲ್ಲಿ ಉತ್ತಮವಾಗಿ ಆಡಿದರು , ಆದರೆ ಇಂಗ್ಲೆಂಡ್ ಸರಣಿಯಲ್ಲಿ ಸ್ವಲ್ಪ ಹಿನ್ನಡೆ ಅನುಭವಿಸಿದ್ದಾರೆ . ಮೊದಲ ಪಂದ್ಯದಲ್ಲಿ 7 ಎಸೆತಗಳಲ್ಲಿ 11 ರನ್ ಗಳಿಸಿದ್ದ ಅವರು 2 ನೇ ಪಂದ್ಯದಲ್ಲಿ 17 ಎಸೆತಗಳಲ್ಲಿ ಕೇವಲ 12 ರನ್ ಗಳಿಸಿ ಔಟಾದರು ಎರಡನೇ ಟಿ 20 ಪಂದ್ಯದಲ್ಲಿ ಎರಡು ರನ್ ಓಡಿದ್ದ ದಿನೇಶ್ ಕಾರ್ತಿಕ್ ಅನಗತ್ಯ ರನೌಟ್ ನಿಂದಾಗಿ ತಂಡದ ಸ್ಕೋರ್ ತಗ್ಗಲು ನೇರ ಕಾರಣವಾದ್ರು . 17 ಎಸೆತಗಳಲ್ಲಿ ಕೇವಲ 12 ಕಲೆಹಾಕಿದ್ದ ಕಾರ್ತಿಕ್ ಕೊನೆಯ ಓವರ್ ಗಳಲ್ಲಿ ಉತ್ತಮ ಆಟವಾಡಿದ್ರೆ ತಂಡದ ಸ್ಕೋರ್ 200 ರ ಗಡಿದಾಟುತ್ತಿತ್ತು . ಆದ್ರೆ ರನೌಟ್ ಆಗಿದ್ದು ಸಿಕ್ಕ ಅವಕಾಶದಲ್ಲಿ ಉತ್ತಮವಾಗಿ ಆಡುವುದು ಅನಿವಾರ್ಯವಾಗಿದೆ ಎಂದು ಕ್ರಿಕೆಟ್ ಪಂಡಿತರು ಎಚ್ಚರಿಕೆ ನೀಡಿದ್ದಾರೆ . ಕಳೆದ ವಿಶ್ವಕಪ್ ನಲ್ಲಿ ಲೀಗ್ ಹಂತದಲ್ಲೇ ಹೊರಬಿದ್ದ ಭಾರತ ಕೂಡ ಟಿ 20 ವಿಶ್ವಕಪ್ ದೃಷ್ಟಿಯಿಂದ ಈಗಿನಿಂದಲೇ ತಂಡವನ್ನ ಸಿದ್ಧಗೊಳಿಸುತ್ತಿದೆ . ಅಂತಿಮ ಸ್ಕ್ವಾಡ್ ನಲ್ಲಿ ಅವಕಾಶ ಗಿಟ್ಟಿಸಲು ಸ್ಪರ್ಧೆ ಹೆಚ್ಚಾಗಿದೆ . ಹೀಗಿರುವ ಟೀಂ ಇಂಡಿಯಾಗೆ ಮೂರು ವರ್ಷಗಳ ಬಳಿಕ ಕಂಬ್ಯಾಕ್ ಆಗಿರುವ 37 ವರ್ಷದ ದಿನೇಶ್ ಕಾರ್ತಿಕ್ ಕೂಡ ಕಾಂಗರೂ ನಾಡಿದ ಚುಟುಕು ಮಹಾ ಸಮರದಲ್ಲಿ ಆಡುವ ಇಂಗಿತ ವ್ಯಕ್ತಪಡಿಸಿದ್ದಾರೆ . ಐಸಿಸಿ 2019 ರ ವಿಶ್ವಕಪ್ ಆಡಿದ ಬಳಿಕ ಟೀಂ ಇಂಡಿಯಾದಿಂದ ಹೊರಬಿದ್ದಿದ್ದ ವಿಕೆಟ್ ಕೀಪರ್ ಬ್ಯಾಟರ್ ದಿನೇಶ್ ಕಾರ್ತಿಕ್ ಮೂರು ವರ್ಷಗಳ ಬಳಿಕ ಟೀಂ ಇಂಡಿಯಾಗೆ ಕಂಬ್ಯಾಕ್ ಆಗಲು ಯಶಸ್ವಿಯಾದರು . ದಕ್ಷಿಣ ಆಫ್ರಿಕಾ ವಿರುದ್ಧದ ಟಿ 20 ಸರಣಿಯಲ್ಲಿ ಫಿನಿಷರ್ ರೋಲ್ ನಿಭಾಯಿಸಿದ ಕಾರ್ತಿಕ್ , ಐರ್ಲೆಂಡ್ ವಿರುದ್ಧದ ಚುಟುಕು ಸರಣಿಯಲ್ಲಿ ಕೂಡ ಉತ್ತಮವಾಗಿ ಆಡಿದ್ರು . ಆದ್ರೆ ಇಂಗ್ಲೆಂಡ್ ವಿರುದ್ಧ ಕಾರ್ತಿಕ್ ಆಟವು ಕಳೆಗುಂದಿದೆ . ಇದೇ ವರ್ಷ ಅಕ್ಟೋಬರ್ ನವೆಂಬರ್ ತಿಂಗಳಿನಲ್ಲಿ ಆಸ್ಟ್ರೇಲಿಯಾದಲ್ಲಿ ನಡೆಯಲಿರುವ ಐಸಿಸಿ ಟಿ 20 ವಿಶ್ವಕಪ್ ಗೆ ಪ್ರತಿ ತಂಡಗಳು ಸಜ್ಜಾಗುತ್ತಿವೆ . ಇದರಲ್ಲಿ ಭಾಗಿಯಾಗುವ ಬಹುತೇಕ ಎಲ್ಲಾ ತಂಡಗಳು ಈಗಾಗಲೇ ವಿವಿಧ ಟೂರ್ನಿಗಳಲ್ಲಿ ಭಾಗಿಯಾಗಿವೆ . ಹಾಲಿ ಚಾಂಪಿಯನ್ ಆದ ಆಸ್ಟ್ರೇಲಿಯಾ ತವರಿನಲ್ಲೇ ನಡೆಯುವ ವಿಶ್ವಕಪ್ ಟೂರ್ನಿ ಮೇಲೆ ಕಣ್ಣಿಟ್ಟಿದೆ . ಜೊತೆಗೆ ರನೌಟ್ ತಪ್ಪಿಸಲು ಡೈ ಹೊಡೆದ ರೀತಿಯ ಕುರಿತಾಗಿಯು ಎಚ್ಚರಿಕೆಯಿಂದರಬೇಕು . ಒಂದು ವೇಳೆ ಗಾಯಗೊಂಡಿದ್ದೇ ಆದಲ್ಲಿ ಆತನ ತಂಡದಿಂದ ಕೈ ಬಿಡುವ ಪರಿಸ್ಥಿತಿ ಎದುರಾಗಬಹುದು . ಮೊದಲೇ ಬೆಂಚ್ ನಲ್ಲಿ ಸಾಕಷ್ಟು ಯುವ ಆಟಗಾರರು ಅವಕಾಶಕ್ಕಾಗಿ ಕಾಯುತ್ತಿರುವಾಗ ದಿನೇಶ್ ಕಾರ್ತಿಕ್ ಮತ್ತೊಂದು ಅವಕಾಶಕ್ಕಾಗಿ ಕಾಯುವುದು ಸರಿಯಲ್ಲ .